༄༅། ། རཾ་ཡཾ་ཁཾ་གིས་བསང་དང་མཆོད་ཚོགས་ཀྱི། ། མ་དག་ཉེས་སྐྱོན་མ་ལུས་
སྦྱངས་གྱུར་ནས། ། ཨོཾ་ཨཱཿཧཱུཾ་གིས་འདོད་ཡོན་ལྔ་ལྡན་པའི། ། བདུད་རྩིའི་མཆོད་སྤྲིན་
ནམ་མཁའ་གང་བར་གྱུར། ། ཨོཾ་ཨཱཿཧཱུཾ། ལན་གསུམ་དང་། སརྦ་བིད་པཱུ་ར་པཱུ་ར་སོགས་
དང༌། སྔགས་དྲུག་ཕྱག་རྒྱ་དྲུག་གིས་བྱིན་གྱིས་བརླབས། ལྷུན་གྲུབ་བདེ་བ་མ་འདོན། ཧཱུཾ་རྩ་
བརྒྱུད་བླ་མ་ལྷ་ཡི་དམ་ཚིག་བཞིན། ། སྣོད་བཅུད་ཕྱྭ་གཡང་སྤེལ་བའི་དགྲ་ལྷ་ཆེ། །
གཏེར་བདག་ནོར་བུ་དབང་རྒྱལ་འཁོར་དང་བཅས། ། ཐོགས་མེད་རྫུ་འཕྲུལ་ཤུགས་
ཀྱིས་གནས་འདིར་གཤེགས། ། ལས་བསྒྲུབ་བཀའ་ཡི་བློན་པོ་མཐུ་རྩལ་ཅན། ། སྟོབས་
ལྡན་བཤན་པ་འཁོར་ཚོགས་རྒྱ་མཚོར་བཅས། ། དེང་འདིར་མཆོད་པའི་གནས་སུ་
སྤྱན་འདྲེན་ན། ། ཐོགས་མེད་འདིར་གཤེགས་རྟེན་ལ་བརྟན་པར་བཞུགས། ། ཡུལ་
བདག་དགྲ་ལྷའི་དབང་བོ་འཁོར་བཅས་རྣམས། ། བླ་མ་ལྷ་ཡི་དམ་ལས་མ་འདའ་
བར། ། རྣམ་བཞིའི་བཅོལ་བའི་འཕྲིན་ལས་སྒྲུབ་པ་ལ། ། ཐོགས་མེད་མཐུ་རྩལ་སྟོན་
ཅིག་ས་མཱ་ཡ། ། ཞེས་པ་འདི་ནི་རྡོ་རྗེཕུར་བ་སྐྱབས་ནས་བསྐུལ་ངོར། ༧ རོང་ཆེན་སྤྲུལ་མིང་བ་བློ་
བཟང་འཕྲིན་ལས་ཀྱིས་སྦྱར་བའོ། །